**KIOSZTANDÓ ANYAG**

**Szombathely Megyei Jogú Város Közgyűlésének**

**2022. december 8-i ülésén**

**Javaslat közösségi közlekedést érintő döntések meghozatalára**

**című napirendi ponthoz**

**I.**

A BLAGUSS Agora Hungary Kft. az év végi ünnepek körüli közlekedési rendre az alábbi javaslatot tette:

* December 22-én és 23-án (csütörtök-péntek) tanszüneti menetrend szerint közlekednek a járatok (érintett járatok, melyek menetrendje az iskolás munkanaphoz képest eltérő: 5, 9, 20A, 20C, 25)
* December 24-én, szombaton tekintettel a korábbi évek és más városok gyakorlatára, 16:00 órai üzemzárást javasolnak,
* December 25-én és 26-án (vasárnap-hétfő) munkaszüneti menetrend szerint közlekednek a járatok,
* December 27-30. között (kedd-péntek) tanszüneti menetrend szerint közlekednek,
* December 31-én, szombaton a teljes üzemidőben szabadnapi menetrend szerint való közlekedési rendet javasolnak.
* December 31-én, szombaton a napi rendes üzemzárás (kb: 23:00) után a városközpontban megrendezett programokra való tekintettel igény esetén a napi üzemidő hosszabbítható egyes viszonylatokon (pl: 30Y, körjáratok, 12), a napközben is alkalmazott, átszállási kapcsolatokat, ütemességet biztosító menetrendi struktúrával. Jóváhagyás esetén a részletes menetrendet dolgoznak ki.
* Január 1 -jén tekintettel a korábbi évek és más városok gyakorlatára, reggel 8 órakor indulnak az első autóbuszok.

**Utolsó indulások 2022. december 24-én:**

**2A:** Vasútállomásról: 15:32

**2C:** Vasútállomásról: 15:47

**6:** Minerva lakóparkból 15:03, Újperint, Erkel utca 54. megállóhelyről 15:33

**7:** Újtemetőtől 15:26, Zanat, autóbusz-forduló megállóhelyről 15:57

**12:** Herény, Béke térről 13:36 (teljes útvonalon), 15:36 (csak a vasútállomásig), Bogát, szociális otthon megállóhelyről 14:13

**21:** Herény, Béke térről 14:36, Bogát, szociális otthon megállóhelyről 15:14

**27:** Vasútállomásról 13:01, Parkerdő, autóbusz-fordulótól 13:19

**29A:** Vasútállomásról: 15:02

**29C:** Vasútállomásról: 15:17

**30Y:** Minerva lakóparkból 15:31, Olad, autóbusz-fordulótól 15:34

**4H:** Oladi városrész, autóbuszváróterem megállóhelyről 13:10, BPW Hungária Kft-től 14:02

**10H:** Oladi városrész, autóbuszváróterem megállóhelyről 12:58, iVy Technolgy Kft-től 14:00

**Első indulások 2023. január 1-jén:**

**2A:** Vasútállomásról: 8:32

**2C:** Vasútállomásról: 8:47

**6:** Minerva lakóparkból 8:03, Újperint, Erkel utca 54. megállóhelyről 8:33

**7:** Újtemetőtől 8:26, Zanat, autóbusz-forduló megállóhelyről 8:57

**12:** Herény, Béke térről 8:36, Bogát, szociális otthon megállóhelyről 9:13

**21:** Herény, Béke térről 10:36, Bogát, szociális otthon megállóhelyről: 11:13

**21A:** Vasútállomásról 8:23, Bogát, szociális otthon megállóhelyről 8:44

**27:** Vasútállomásról 10:01, Parkerdő, autóbusz-fordulótól 10:19

**29A:** Vasútállomásról: 8:02

**29C:** Vasútállomásról: 8:17

**30Y:** Minerva lakóparkból 8:01, Olad, autóbusz-fordulótól 8:04

**10H:** Oladi városrész, autóbusz-váróterem megállóhelyről 12:58, iVy Technolgy Kft-től 14:00

**II.**

A BLAGUSS Agora Hungary Kft. a 2022. augusztus 1. napjától érvényes autóbusz menetrendben a hatékonyabb közösségi közlekedés biztosítása érdekében az alábbi módosításokra tett javaslatot:

- A **27-es számú**, a Vasútállomás - Parkerdő lakópark - Parkerdő viszonylaton közlekedő autóbuszjárat esetében a 7:01 órakor a Vasútállomásról induló, és a 7:19 órakor a Parkerdő autóbusz-forduló megállóhelyről induló járatoknál a reggeli forgalmi torlódások miatt késések tapasztalhatók, amelyek miatt az iskolákba érkezés késéssel történik a diákok körében. A javasolt módosítás szerint a **Vasútállomásról** jelenleg 7:01 órakor induló járat **6:49 órakor** indulna, a **Parkerdő autóbusz-forduló megállóhelyről** jelenleg 7:19 órakor induló járat **7:09 órakor** indulna. A menetrend módosítás futásteljesítmény változással nem jár.

- A **24-es számú**, a Minerva lakópark - Derkovits városrész - Oladi városrész viszonylaton irányonként 3-3 alkalommal teszt jelleggel közlekedő autóbuszjáratok többsége alacsony kihasználtságú. A javasolt módosítás szerint az utasigényhez igazodva csak 1-1 járat közlekedne az alábbiak szerint.

* Az Oladi városrész felé közlekedő, **Minerva lakópark végállomásról** jelenleg 7:23 órakor induló járat **7:10 órakor** indulna,
* A Minerva lakópark felé közlekedő, **Oladi városrész, autóbusz-váróterem megállóhelyről** jelenleg 14:55 órakor és 17:11 órakor induló járat összevonását követően **15:25 órakor** indulna.
* Az autóbusz érinti a kámoni városrészt is, a Kalló utca és a Kámon, autóbusz-váróterem megállóhelyet mindkét irányban, Minerva lakópark felé csak leszállási igény esetén, hasonlóan a 30Y vonalhoz.
* A menetrend módosítással az éves futásteljesítmény a 24-es járaton 5308,6 km-rel csökkenne, ami éves szinten 3.317.875,- Ft megtakarítást jelentene.

- A **20C számú**, Vasútállomás - Városháza - Brenner Tóbiás körút - Szűrcsapó utca - Vasútállomás viszonylaton közlekedő autóbuszjárat esetében a Vasútállomásról jelenleg 14:02 órakor induló járat **14:05 órakor** indulna, mivel a Vasútállomás megállóhelyen így biztosítható a 13:53 órakor Szentgotthárd felől, 13:55 órakor Kőszeg felől, 13:58 órakor Sopron felől érkező vonatok, valamint a Vasútállomás megállóhelyre 14:01 órakor érkező 3H számú műszakos autóbusz járat csatlakozása. A módosítással a Kanizsai Dorottya Gimnázium és a Horváth Boldizsár Technikumban 14:00 órakor végző tanulók számára is elérhetőbbé válik az autóbusz.

- A **7-es számú**, Újtemető – Vasútállomás - Zanat viszonylaton közlekedő autóbuszjáratok tekintetében a Zanat, autóbusz-forduló megállóhely felé közlekedő autóbuszok a **Zanati út 70.** megállóhelyen csak leszállási igény esetén állnának meg a késések mérséklése érdekében.

- A **9-es számú**, Vasútállomás - Joskar-Ola városrész - Oladi városrész - Derkovits városrész viszonylaton közlekedő autóbusz csonkajáratok tekintetében az alábbi útvonalhosszabbítási javaslatok érkeztek:

* A Szolgáltatóház (Váci Mihály utca) megállóhelyről munkanapokon jelenleg 4:44 órakor induló járat **4:40 órakor** a TESCO Szupermarket megállóhelyről indulna, az iskolai előadási napokon jelenleg a Szolgáltatóház (Váci Mihály utca) megállóhelyről 6:44 órakor és 12:44 órakor induló járat **6:40 órakor és** **12:40 órakor** a TESCO Szupermarket megállóhelyrőlindulna annak érdekében, hogy a járatok már az Olad városrészen jelentkező utazási igényeket is ki tudja szolgálni. A javasolt menetrend módosítással az éves futásteljesítmény 819 kilométerrel növekedne, ami éves szinten 511.875,- Ft többletköltséget jelentene.
* A Vasútállomásról iskolai **előadási napokon 7:55 órakor, munkanapokon 22:21 órakor induló**, a Szolgáltatóház (Váci Mihály utca) megállóhelyig közlekedő csonkajáratok **útvonalának Váci Mihály Általános Iskola megállóhelyig történő kibővítés**ét javasolja a BLAGUSS Agora Hungary Kft. a Váci Mihály utcai orvosi rendelő elérésének javítása, továbbá az egységes vonalvezetés érdekében. A javasolt menetrend módosítás járatonként 0,4 km többletfutásteljesítményt, az éves futásteljesítmény 176,8 km-rel növekedne, ami éves szinten 110.500,- Ft többlet költséget jelentene.
* A **12 számú**, Herény - Vasútállomás - Bogát - Bükkfa utca - Vasútállomás - Herény viszonylaton közlekedő autóbuszjárat esetében a Herény, Béke térről jelenleg 5:36 órakor induló járat **5:32 órakor** indulna, a Bogát, szociális otthon megállóhelyről jelenleg 6:13 órakor induló járat **6:15 órakor** indulna a rendszeres késések megszüntetése érdekében.
* A **25 számú** Vasútállomás – Aranypatak lakópark viszonylaton közlekedő autóbuszjárat esetében az Aranypatak lakóparkból jelenleg 7:45 órakor induló járat **7:35-kor** indulna az iskolák csengetési rendjéhez igazodva.
* A **4H számú**, Oladi városrész - Derkovits városrész - BPW-Hungária Kft. viszonylaton közlekedő, Oladi városrészről jelenleg 13:05 órakor induló járat **13:07 órakor** indulna, amellyel a Szent Gellért utca 64. megállóhelyen biztosítottá válik a BPW-Hungária Kft. felé a stabilabb átszállási lehetőség. A nagyfoglalkoztatói igények miatt a BPW-Hungária Kft. megállóhelyről jelenleg 16:35-kor induló járat **16:15 órakor** indulna.
* Az **5H számú** Olad – Oladi városrész – Ipartelep viszonylaton **4:55-kor** Olad, autóbusz-forduló végállomásról induló járat menetidő korrekcióval közlekedik a késések megszüntetése érdekében. Az Ipartelep, autóbusz forduló megállóhelyről a jelenleg 14:05 órakor induló járat az helyközi autóbusz csatlakozási lehetőség biztosítása érdekében **14:01** órakor indulna.
* A **6H számú**, Újperint - Szent Gellért u. 64. - Vasútállomás - Ipartelep viszonylaton közlekedő autóbuszjárat esetében az alábbi javaslatok érkeztek:
* az Újperint, Erkel utca 54. sz. megállóhelyről jelenleg 5:06 órakor induló járat 5:01 órakor indulna, a jelenleg 13:06 órakor induló járat 13:03 órakor indulna. A módosítással biztosítható a 8H számú autóbusz vonalra történő átszállás, az Ipartelepre a korábbi érkezés, a 6 és a 6H autóbuszok követése ezáltal ütemessé válik.
* Utasészrevétel alapján a Szent Gellért utca 64. sz. megállóhelyről jelenleg 6:36 órakor induló járat **6:15 órakor** indulna.
* Tekintettel arra, hogy a 6H járat Ipartelep felé megáll az 56-osok tere (Széll Kálmán utca) megállóhelyen, az 56-osok tere (Vörösmarty utca) megállóhelyen nem állna meg a továbbiakban. Szent Gellért utca 64. sz. végállomás felé az autóbusz továbbra is megáll az 56-osok tere (Vörösmarty utca) megállóhelyen.
* A **8H számú**, Szent Gellért utca 64. - Joskar-Ola városrész - iVy Technology Kft. (Vépi út) viszonylaton közlekedő autóbuszjárat esetében a Szent Gellért utca 64. megállóhelyről jelenleg 6:53 órakor induló járat **7:00 órakor** indulna a Csaba utcai nagyfoglalkoztatók észrevétele alapján. Az augusztustól érvényes menetrendben a járatok Joskar-Ola vr. irányú Mari ABC megállóhelyen csak leszállási igény esetén állnak meg, azonban nyomdahiba miatt az erre utaló jelzés a 8H járat menetrendjében nem szerepelt. Január 9-től a 8H esetében is a többi járathoz hasonló megállási rend bevezetése történne.
* A **10H** számú, Oladi városrész - Derkovits városrész - Vasútállomás - iVy Technology Kft. (Vépi út) viszonylaton közlekedő autóbuszjárat esetében az alábbi javaslatok érkeztek:
  + az Olad, autóbuszforduló megállóhelyről 7:22 órakor iVy Technology Kft. (Vépi út) megállóhelyig közlekedő járat megállna az útvonalán érintett Dugovics Titusz utca megállóhelyen.
  + az iVy Technology Kft. (Vépi út) megállóhelyről az Oladi városrész, autóbusz váróteremig közlekedő járat a nagyfoglalkoztatók munkarendjéhez igazodva a jelenleg 16:00 órakor induló járat **16:10 órakor** indulna. A vonatcsatlakozási lehetőség biztosítása érdekében a jelenleg 16:42 órakor induló járat **16:40 órakor** indulna.

A fentiek miatt az ülésre kiküldött előterjesztés II. határozata helyett a jelen előterjesztéshez csatolt határozatot javaslom elfogadni.

**HATÁROZATI JAVASLAT**

**….…./2022. (XII. 8.) Kgy. számú határozat**

A Közgyűlés a „Javaslat a helyi közösségi közlekedéssel összefüggő döntések meghozatalára” című előterjesztést megtárgyalta, és a BLAGUSS Agora Hungary Kft. által javasolt menetrend módosítás alapján az alábbi döntéseket hozza:

1. A Közgyűlés a kiküldött és az ülésen kiosztott előterjesztésben szereplő menetrend módosítási javaslatot - 2023. január 9. napjával történő üzemkezdettől - elfogadja.
2. A Közgyűlés támogatja a Szolgáltató által az év végi ünnepek körüli közlekedési rendre vonatkozó menetrendi javaslatot. A Közgyűlés felkéri a Szolgáltatót, hogy az ezzel kapcsolatos tájékoztatókat haladéktalanul tegye közzé.
3. A Közgyűlés felkéri a BLAGUSS Agora Hungary Kft-t, hogy a menetrend módosítással kapcsolatos - Közszolgáltatási Szerződésben vállalt és meghatározott - feladatairól gondoskodjon.
4. A Közgyűlés felhatalmazza a Polgármestert a Közszolgáltatási Szerződés jelen határozatnak megfelelő módosításához szükséges intézkedések megtételére.

Felelős: Dr. Nemény András, polgármester

Horváth Soma, alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője.)

Határidő: 1-2. pont: azonnal

3-4. pont: 2023. január 1.